Ericu950/Stoicheia-meter-silver huggingface dataset:
τεθεάμεθα δὲ τὸν Υἱὸν , καὶ τοῖς τῆς καρδίας ὄμμασιν , καὶ τοῖς τῆς σαρκὸς , ὅτε καθεὶς ἑαυτὸν εἰς κένωσιν , καταβέβηκεν ἐν τοῖς καθ ἡμᾶς ·
καίτοι καὶ ἐν μορφῇ , καὶ ἐν ἰσότητι , τοῦ Θεοῦ καὶ Πατρὸς ὑπάρχων Θεὸς , καὶ ἐξ αὐτοῦ κατὰ φύσιν γεγεννημένος 0 .
καὶ μὴν ἔφη μὲν ὁ Βαροὺχ , αὐτὸν , οἶμαί που , τὸν Λόγον καταδεικνύς ·
Οὗτος ὁ Θεὸς ἡμῶν , οὐ λογισθήσεται ἕτερος πρὸς αὐτόν 0 .
ἐξεῦρε πᾶσαν ὁδὸν ἐπιστήμης , καὶ ἔδωκεν αὐτὴν Ἰακὼβ τῷ παιδὶ αὐτοῦ , καὶ Ἰσραὴλ τῷ ἠγαπημένῳ ὑπ  αὐτοῦ .
μετὰ τοῦτο ἐπὶ τῆς γῆς ὤφθη , καὶ τοῖς ἀνθρώποις συνανεστράφη .
προανακεκράγει δὲ σαφῶς καὶ ὁ θεῖος ἡμῖν Δαβίδ ·
θεὸς θεῶν Κύριος ἐλάλησεν , καὶ ἐκάλεσε τὴν γῆν , ἀπὸ ἀνατολῶν ἡλίου μέχρι δυσμῶν ·
ἐκ Σιὼν ἡ εὐπρέπεια τῆς ὡραιότητος αὐτοῦ .
ὁ Θεὸς ἐμφανῶς ἥξει , ὁ Θεὸς ἡμῶν , καὶ οὐ παρασιωπήσεται .
καταβέβηκε γὰρ ἐν εἴδει πυρὸς ἐπὶ ὄρος Σινᾶ .
ἀλλ ὅτι τύπος ἦν ἐκεῖνα , καὶ ἕτερον οὐδὲν , πληροφορεῖ Χριστός .
ᾤοντο γὰρ οἱ τῶν Ἰουδαίων δῆμοι , τὴν ἀπόῤῥητον ἀληθῶς τεθεᾶσθαι φύσιν , μεσολαβοῦντος Μωσέως , καὶ περιστάντος αὐτοὺς ἐν Χωρὴβ , καὶ συλλέγοντος εἰς ἐκκλησίαν ὑπὸ τὸ ὅρος Σινᾶ .
ἐπειδὴ δὲ καὶ σαλπίγγων ἠχὴ διαπρύσιος εἰς τὸ ἄνω διᾴττουσα κατεπτόει τοὺς ἀκροωμένους , ᾤοντο κατὰ σφᾶς καὶ φωνῆς τῆς θείας γενέσθαι κατήκοοι .
ἀλλ ὅτι ταυτὶ μειρακιωδῶς ἐσκέπτοντο , πεπληροφόρηκεν ἐναργῶς οὕτω λέγων ὁ Θεός ·
φωνὴν αὐτοῦ ἀκηκόατε , οὐ δὲ εἶδος αὐτοῦ ἑωράκατε .
καὶ τὸν λόγον αὐτοῦ οὐκ ἔχετε ἐν ὑμῖν μένοντα , ὅτι ὃν ἀπέστειλεν ἐκεῖνος , τούτῳ ὑμεῖς οὐ πιστεύετε .
Οὐκοῦν οἱ πιστεύσαντες , τεθεάμεθα ἐν Υἱῷ τὸν Πατέρα , παρεδεξάμεθα δὲ καὶ τὸν Λόγον αὐτοῦ .
ταύτῃτοι καὶ λελυτρώμεθα ·
σέσωκε γὰρ ἡμᾶς , οὐ πρέσβυς , οὐκ ἄγγελος , οὐχ ὁ νόμος ὁ διὰ Μωσέως , ἀλλ αὐτὸς ὁ Κύριος , κατὰ τὸ γεγραμμένον .
ὅτι δὲ ἀληθὲς ὅ φημι , καὶ διὰ τῶν γεγραμμένων εἰσόμεθα 0 .
ἐγώ εἰμι ὁ Θεὸς τοῦ Πατρός σου , ὁ Θεὸς Ἀβραὰμ , καὶ ὁ Θεὸς Ἰσαὰκ , καὶ ὁ Θεὸς Ἰακώβ .
ἀπέστρεψε δὲ Μωσῆς τὸ πρόσωπον αὐτοῦ .
Ηὐλαβεῖτο γὰρ καταβλέψαι ἐνώπιον τοῦ Θεοῦ .
ἄθρει τοῦ νόμου τὸ ἀδρανές .
ἐμφανίζει γὰρ ἑαυτὸν ὁ Θεὸς τῶν ὅλων ·
ἀλλ ἐμφανῶς καθιστάντος , ἀποστρέφει τὸ πρόσωπον Μωσῆς .
σημεῖον δ ἂν γένοιτο καὶ τοῦτο ἡμῖν ἐναργὲς τοῦ , μη δὲ αὐτοὺς τοὺς υἱοὺς τὴν θεοπρεπῆ τοῦ Υἱοῦ καταθρῆσαι δόξαν , ἐμφανίζοντος καὶ μονονουχὶ προσάγοντος εἰς ἐπίγνωσιν .
τοιγάρτοι καὶ ἔφασκε διὰ φωνῆς Ἡσαΐου ·
Εὑρέθην τοῖς ἐμὲ μὴ ζητοῦσιν ·
ἐμφανὴς ἐγενόμην τοῖς ἐμὲ μὴ ἐπερωτῶσιν .
ἰδοὺ εἰμὶ τῷ ἔθνει , οἳ οὐκ ἠπίσταντό με .
ὅλην τὴν ἡμέραν ἐξεπέτασα τὰς χεῖράς μου πρὸς λαὸν ἀπειθοῦντα καὶ ἀντιλέγοντα .
Οὐκοῦν οὐ τεθέανται τὴν δόξαν Χριστοῦ , τοὺς τῆς διανοίας ἀποστρέφοντες ὀφθαλμούς .
καὶ ἐστρέψαντο ἐπ ἐμὲ νῶτα καὶ πρόσωπον αὐτῶν .
γράφει δὲ καὶ ὁ θεσπέσιος Παῦλος ·
ἄχρι τῆς σήμερον ἡμέρας , ἐπὶ τῇ ἀναγνώσει τῆς Παλαιᾶς Διαθήκης , τὸ αὐτὸ κάλυμμα μένει μὴ ἀνακαλυπτόμενον , ὅτι ἐν Χριστῷ καταργεῖται .
ἡνίκα δὲ ἂν ἐπιστρέψῃ πρὸς Κύριον , περιαιρεῖται τὸ κάλυμμα .
ὁ δὲ Κύριος , τὸ Πνεῦμά ἐστιν ·
οὗ δὲ Πνεῦμα Κυρίου , ἐκεῖ ἐλευθερία 0 .
ἡμεῖς δὲ οἱ πιστεύσαντες , οὐκ εὐλαβούμεθα καταβλέψαι ἐνώπιον τοῦ Θεοῦ , ἀλλ ᾗ πάλιν αὐτὸς ὁ θεσπέσιος ἔφη Παῦλος ·
ἀνακεκαλυμμένῳ προσώπῳ τὴν δόξαν Κυρίου κατοπτριζόμεθα .
ἀποστρέφει τοίνυν τὸ πρόσωπον Μωσῆς .
Εἶτα τοῦ Θεοῦ λέγοντος , ὅτι προσήκει βαδίζειν αὐτὸν ὁμοῦ τῇ γερουσίᾳ τῶν υἱῶν Ἰσραὴλ πρὸς τὸν ἀπόπληκτον Φαραὼ , σαφηνιοῦντα ὅτι προσκέκληται ὁ Θεὸς τοὺς ἐξ Ἰσραὴλ , ἵνα θύσωσιν αὐτῷ κατὰ τὴν ἔρημον 0 ·
προσθέντος δὲ ὅτι δεήσει σκυλεῦσαι τοὺς Αἰγυπτίους , δεχομένης γυναικὸς παρὰ γείτονος καὶ συσκήνου αὐτῆς σκεύη ἀργυρᾶ καὶ χρυσᾶ , καὶ ἱματισμόν 0 ·
ἀπεκρίθη , φησὶν , ὁ Μωσῆς καὶ εἶπεν ·
ἐὰν δὲ μὴ πιστεύσωσι , μη δὲ εἰσακούσωσι τῆς φωνῆς μου  ἐροῦσι γὰρ , ὅτι Οὐκ ὦπταί σοι ὁ Θεὸς  , τί ἐρῶ πρὸς αὐτούς ;
Εἶπε δὲ αὐτῷ Κύριος ·
τί τοῦτο ἐν τῇ χειρί σου 0 ·
ῥάβδος .
ῥίψον αὐτὴν ἐπὶ τὴν γῆν .
καὶ ἔῤῥιψεν αὐτὴν ἐπὶ τὴν γῆν καὶ ἐγένετο ὄφις , καὶ ἔφυγε Μωσῆς ἀπ αὐτοῦ .
καὶ εἶπε Κύριος πρὸς αὐτόν ·
ἔκτεινον τὴν χεῖρά σου , καὶ ἐπιλαβοῦ τῆς κέρκου .
ἐκτείνας οὖν τὴν χεῖρα , ἐπελάβετο τῆς κέρκου , καὶ ἐγένετο ῥάβδος ἐν τῇ χειρὶ αὐτοῦ ·
ἵνα πιστεύσωσί σοι ὅτι ὦπταί σοι Κύριος ὁ Θεὸς τῶν πατέρων σου , Θεὸς Ἀβραὰμ , καὶ Θεὸς Ἰσαὰκ καὶ Θεὸς Ἰακώβ .
ἐδεδίει μὲν γὰρ Μωσῆς καὶ  γρ .
μὴ  ἄρα τις εἶναι δόξῃ τοῖς υἱοῖς Ἰσραὴλ φιλοψευδής τε καὶ εἰκαιόμυθος , ὀφθῆναι μὲν ἑαυτῷ λέγων τὸν τῶν ὅλων Θεὸν , εἰπεῖν δὲ προστάξαι τῆς Αἰγυπτίων πλεονεξίας ὅτι πρέπει λοιπὸν ἀποφοιτᾷν ἐῤῥωμένως .
ταύτῃτοι θαυματουργεῖν ἐκέλευε , καὶ τὰ ὑπὲρ ἀνθρώπου φύσιν ἐργάζεσθαι , μεταπλάττοντος τοῦ Θεοῦ τὴν ῥάβδον εἰς ὄφιν , ὡς ἂν νοοῖτο οὐκ αὐτομόλης ἀληθῶς , ἀλλὰ τῶν ἄνωθεν καὶ παρὰ Θεοῦ θεσπισμάτων κομιστής .
τὸ γὰρ ἀληθὲς σημεῖον , ὃ πάντες ἡμεῖς πεπιστεύκαμεν , ἡ τοῦ Λόγου ἐν τοῖς καθ  ἡμᾶς καταφοίτησις , ἣ διὰ τῆς ῥάβδου τῆς εἰς γῆν πεσούσης σημαίνεται .
πῶς δὲ καὶ τίνα τρόπον , ὡς ἔνι δὴ πάλιν εἰπεῖν πειράσομαι 0 .
ῥάβδῳ παρεικάζει τὸν ἐκ Θεοῦ Λόγον φύντα ἡ θεόπνευστος Γραφὴ , διά τοι τὸ πάντα στηρίζεσθαι παρ  αὐτοῦ ·
τῷ λόγῳ Κυρίου , φησὶν , οἱ οὐρανοὶ ἐστερεώθησαν .
καὶ , Ὑποστηρίζει μὲν τοὺς δικαίους ὁ Κύριος .
ὑπενηνέγμεθα δὴ τῷ Πατρὶ δι Υἱοῦ , καὶ τοῦτο αὐτὸς ἀληθὲς ὑπάρχον ὑποφαίνει λέγων ·
καὶ διάξω αὐτοὺς ὑπὸ τὴν ῥάβδον μου .
ῥάβδος δὲ καὶ ἑτέρως , βασιλείας σύμβολον 0 ·
βασιλεύει δὲ δι Υἱοῦ ὁ τῶν ὅλων Θεὸς καὶ Πατήρ .
Αὐτὸν ἡ ῥάβδος Ἀαρὼν ἡ ἐν τοῖς ἁγίοις τῶν ἁγίων καταβλαστήσασα , κατασημήνειεν ἄν ·
αὐτὸν ἡ ἐκ ῥίζης Ἰεσσαὶ , καὶ ἡ πάντας ἡμᾶς παρακαλοῦσα πνευματικῶς , καὶ πρός γε τὸ ἐρηρεῖσθαι καλῶς τοὺς πεπιστευκότας ἀνέχουσα , κατὰ τὸ ἐν Ψαλμοῖς ὑμνούμενον πρὸς τὸν τῶν ὅλων Θεὸν καὶ Πατέρα 0 ·
ἡ ῥάβδος σου καὶ ἡ βακτηρία , αὗταί με παρεκάλεσαν .
ῥάβδος δὴ οὖν , ὁ Υἱός 0 .
ἀλλ ἕως μὲν  ἦν  ὡς ἐν χειρὶ τοῦ Πατρὸς καὶ ἐν τοῖς τῆς θεότητος ὑψώμασιν , οὔπω γενόμενος καθ ἡμᾶς , ἄθεοι μὲν ἐν κόσμῳ διετελοῦμεν οἱ τάλανες ·
ἐπλανώμεθα δὲ , τῇ κτίσει λατρεύοντες , καὶ ταῖς τῶν ἀκαθάρτων πνευμάτων ὑπενηνεγμένοι πλεονεξίαις .
ἐπειδὴ δὲ μονονουχὶ  σωματικώτερον εἰρήσεται διά γε τὸ τῇ θεωρίᾳ χρήσιμον  τῆς ἰδίας δόξης καταλελοιπὼς τὰ ὑψώματα , καὶ οἱονεὶ τὴν τοῦ Πατρὸς χεῖρα , καθίκετο μὲν εἰς γῆν ἐξ οὐρανοῦ , γέγονε καθ ἡμᾶς , σύμμορφός τε  τοῖς  ἐπὶ τῆς γῆς , οἳ πονηρίας εἰσὶν ἔμπλεοι  πονηροὺς γὰρ αὐτοὺς ἐκάλεσεν ὁ Υἱὸς , οὕτω λέγων ·
Εἰ οὖν ὑμεῖς πονηροὶ ὄντες , οἴδατε δόματα ἀγαθὰ διδόναι τοῖς τέκνοις ὑμῶν , πόσῳ μᾶλλον ὁ Πατὴρ ὑμῶν ὁ ἐν τοῖς οὐρανοῖς δώσει ἀγαθὰ τοῖς αἰτοῦσιν αὐτό  ·
μονονουχὶ καὶ εἰς ὄφιν αὐτὸν μετασκευάσαι φαμὲν , διά τοι μόνον τὴν πρὸς ἡμᾶς ὁμοιότητα καὶ τὸ ἐν ἴσῳ γενέσθαι σχήματι .
πονηρὸς μὲν ὁ ἄνθρωπος , εἰ πρὸς ἡμερότητα τοῦ Θεοῦ συγκρίνοιτο 0 .
μεταβέβηκε τοίνυν εἰς ὄφιν ἡ ῥάβδος .
γέγονε γὰρ ἄνθρωπος ὁ Μονογενὴς , καὶ ἐν τοῖς ἀνόμοις ἐλογίσθη , καὶ κεχρημάτικε μεθ ἡμῶν πονηρὸς , καίτοι κατὰ φύσιν ὑπάρχων ἀγαθὸς , μᾶλλον δὲ αὐτόχρημα τὸ ἀγαθόν 0 .
ἀλλ ὅτι γεγονότα καθ ἡμᾶς τὸν Μονογενῆ παρεδεξάμεθα μὲν ἡμεῖς , οὐκ ἠγάπησαν δὲ οἱ τῶν Ἰουδαίων δῆμοι  ἀποδεδράκασι γὰρ ὥσπερ αὐτοῦ  , σαφὲς ἂν γένοιτο διὰ τῶν ἱερῶν Γραμμάτων .
ἔφυγε γὰρ Μωσῆς ἀπὸ προσώπου αὐτοῦ .
πονηρὸν γὰρ εἶναι νομίσαντες , οὐ τῇ πίστει τετολμήκασιν , ἀπεκτόνασι δὲ μᾶλλον , καὶ συνεσταύρωσαν πονηροῖς .
πλὴν ὅτι κατὰ καιροὺς , ἐπιδράξεται μὲν ἀπὸ τοῦ Χριστοῦ , γινώσκεται δὲ ὅτι πονηρὸς μὲν οὐδαμῶς , στήριγμα δὲ μᾶλλον καὶ ἰσχὺς ἡ πνευματικὴ τῶν πιστευόντων ἐστὶ , δι αὐτοῦ τοῦ γεγονότος εἰσόμεθα 0 .
φεύγοντα γὰρ Μωσέα Θεὸς ἐπιστρέφει .
ἐπειδὴ δὲ τοῦ ὄφεως ἐπελάβετο , γέγονε ῥάβδος ἐν τῇ χειρὶ αὐτοῦ .
Οὐκοῦν τοῖς μὲν οὐκ εἰδόσι , πονηρὸς εἶναι δοκεῖ , διὰ τὴν πρὸς ἡμᾶς ὁμοίωσιν ·
εἴ γε μὴν ἐπιλάβοιτό τις αὐτοῦ διὰ πίστεως , ῥάβδον εὑρίσκει καὶ στήριγμα .
ἀξιόχρεως μὲν οὖν ἡ ἐπὶ τῇ ῥάβδῳ θεοσημεία , καὶ ἀναπείθειν οἴα τε τοὺς ἐξ Ἰσραὴλ , ἤγουν ἅπαντας τοὺς ἐπὶ τῆς γῆς , ὡς ἐπέσκεπται ὁ Θεὸς αὐτούς 0 1 .
ἐπειδὴ δὲ τοῖς ἄγαν ἠῤῥωστηκόσι τὸ δυσήκοον , καὶ τοῖς ἔξω γεγονόσιν ἐλπίδος τοῦ διαδρᾶναι δύνασθαι τῶν σφίσιν ἐπηρτημένων τὸ δυσαχθὲς , καὶ πλειόνων ἔδει θαυμάτων 0 ·
κέκληνται γὰρ οἱ τοιοῦτοι μόλις εἰς τὸ εὐήνιον .
πάλιν ἔφη Θεὸς πρὸς τὸν ἱερὸν δηλονότι Μωσέα ·
Εἰσένεγκαι τὴν χεῖρά σου εἰς τὸν κόλπον σου .
καὶ εἰσήνεγκε τὴν χεῖρα αὐτοῦ εἰς τὸν κόλπον αὐτοῦ , καὶ ἐγενήθη ἡ χεὶρ αὐτοῦ λεπρῶσα ὡς χιών 0 .
καὶ εἶπε πάλιν ·
Εἰσένεγκαι τὴν χεῖρα εἰς τὸν κόλπον σου .
καὶ εἰσήνεγκε τὴν χεῖρα αὐτοῦ εἰς τὸν κόλπον αὐτοῦ , καὶ ἐξήνεγκε τὴν χεῖρα αὐτοῦ ἐκ τοῦ κόλπου αὐτοῦ , καὶ πάλιν ἀπεκατεστάθη εἰς τὴν χρόαν τῆς σαρκὸς αὐτοῦ .
θεοπρεπὲς γοῦν ὅτι μάλιστά γε τὸ ἀπαλλάξαι δύνασθαι λέπραν 0 .
τὰ δὲ εἰς τοῦτο λοιπὸν ἀγριότητος ἀφιγμένα τῶν παθῶν , ὡς μη δὲ αὐταῖς εἴκειν ἀνέχεσθαι ταῖς τῶν ἰατρῶν ἐμπειρίαις , δέοιτ ἂν ἤδη πως ἐν τοῖς καθ αὑτὰ μόνης τάχα που τῆς ἄνωθεν ἐξουσίας , ᾗ τὸ ἀντιστατοῦν οὐδὲν , πάντα βάσιμα καὶ εὐήνυτα 0 ·
ἀνίατον δὲ νοσημάτων ἡ λέπρα 0 .
ὅτι τοίνυν τὰ ἐν ἀνθρώποις ἀπεγνωσμένα , καὶ τὰ παρ ἡμῖν ἀδύνατα , παρ αὐτῷ δυνατὰ , καὶ οὐδὲν ὅλως τὸ ἄναντες ἐφῆκε νοεῖν ὁ τῶν ὅλων Θεὸς , διὰ τοῦ τὴν Μωσέως χεῖρα θεραπεῦσαι λελεπρωμένην 0 ·
ὡς ἂν εἰδεῖεν ἐντεῦθεν οἱ κεκλημένοι , τουτ έστιν , οἱ ἐξ αἵματος Ἰσραὴλ , ὅτι κ ἂν δυσδιάφυκτον ἔχοιεν τὴν συμφορὰν , ταῖς Αἰγυπτίων μοχθηρίαις ὑπεζευγμένοι , καὶ νόσον ὥσπερ τινὰ παθόντες ἐσχάτην , τὴν ὑπ ἐκείνοις δουλείαν 0 ·
ἀλλ  εὐμήχανος ὁ ἰατρὸς , καὶ τὰ πολὺ δυσεξίτητα τῶν παθῶν παρενεγκεῖν εὐκόλως εἰδὼς καὶ δυνάμενος , καὶ τοῦτο ἀμογητὶ καὶ οὐκ ἐν χρόνῳ μακρῷ 0 .
ἅμα γὰρ εἰσήνεγκε ὁ Μωσῆς τὴν χεῖρα ἐν τῷ κόλπῳ , καὶ ἀπήλλακται τοῦ νοσεῖν .
ὑπῃνίττετο δέ τι ἕτερον ἡμῖν , καθάπερ ἐγ ᾦμαι , τὸ χρῆμα .
μακροὺς γὰρ ἐν Αἰγύπτῳ τρίβοντες χρόνους οἱ ἐξ Ἰσραὴλ , ἐξέθορον μὲν τῆς ἄνωθεν καὶ ἐκ πατέρων αὐτοῖς ἐντριβοῦς ἐπιεικείας , ἔθεσί τε μᾶλλον τοῖς ἐπιχωρίοις ἐνιζηκότες , καὶ βαθύνοντες λίαν εἰς κάθεσιν , κατὰ τὴν τοῦ προφήτου φωνήν ·
λελατρεύκασι μὲν τῇ κτίσει , παρὰ τὸν κτίσαντα .
κατωλισθήκασι δὲ καὶ εἰς πᾶν εἶδος ἀκαθαρσίας , μονονουχὶ δὲ τεθνεῶτα λοιπὸν καὶ ἀπεψυγμένον ἐσχήκασι νοῦν .
ἀκαθαρσίας γὰρ καὶ νεκρότητος σημεῖον ἡ λέπρα 0 .
μεμυσταγώγηκε δὲ διὰ τοῦ θαύματος , ὡς εἰ παραδέξοιτο Θεὸς αὐτοὺς , μονονουχὶ δὲ καὶ ἐγκολπώσοιτο πάλιν , οὐ δυσαπότρεπτον ἕξουσι τὴν ἀκαθαρσίαν , διακρούσονται δὲ καὶ μάλα ῥᾳδίως τὸν ἐκ τῆς νοητῆς νεκρότητος μολυσμόν .
καὶ οὑτωσὶ μὲν ἡμῖν ὁ ἔν γε τούτῳ λόγος 0 .
ὅτι δὲ τὸ Χριστοῦ μυστήριον ἐσκιαγραφεῖτο πάλιν ὡς ἐν τῇ Μωσέως χειρὶ λελεπρωμένῃ τε καὶ κεκαθαρμένῃ , διειπεῖν πειράσομαι .
Οὐκοῦν , ὅτι Πάντα γέγονε δι Υἱοῦ , καὶ χωρὶς αὐτοῦ ἐγένετο οὐ δὲ ἓν , ὁ θεσπέσιος ἡμῖν εὐαγγελιστὴς Ἰωάννης εὖ μάλα διαμαρτύρεται .
ἐπειδὴ δὲ πρὸς πᾶν ὁτιοῦν ἐνεργὸς ὁ Πατὴρ δι αὐτοῦ , ταύτῃτοι καὶ ἡ θεόπνευστος Γραφὴ χεῖρά τε ἡμῖν , βραχίονά τε καὶ δεξιὰν ὀνομάζει τοῦ Πατρὸς τὸν Υἱόν 0 .
καὶ γοῦν ὁ θεσπέσιος Ἡσαΐας , Κύριε , φησὶ , τίς ἐπίστευσε τῇ ἀκοῇ ἡμῶν ;
καὶ ὁ βραχίων Κυρίου τίνι ἀπεκαλύφθη ;
μεμενήκασι γὰρ σκληροὶ καὶ ἐξήνιοι , καὶ πολὺ νοσοῦντες τὸ ἀπειθὲς οἱ τάλανες Ἰουδαῖοι 0 .
καὶ τῷ μὲν λόγῳ Κυρίου καὶ αὐτοὺς ἔφη τοὺς οὐρανοὺς ἐστερεῶσθαι Δαβίδ ·
διά  δέ  γε φωνῆς προφητῶν ὁ Θεὸς καὶ Πατὴρ διισχυρίσατο λέγων ·
ἐγὼ τῇ χειρί μου ἐστερέωσα τὸν οὐρανόν .
προσπεφώνηκε δὲ καὶ ἑτέροις ·
ἐγὼ γὰρ ὁ Θεός σου ὃς ἐνίσχυσά σε , καὶ ἐβοήθησά σοι , καὶ ἠσφαλισάμην σε τῇ δεξιᾷ τῇ δικαίᾳ μου 0 .
χεῖρα δὴ οὖν ἔθος τῇ θεοπνεύστῳ Γραφῇ τὸν Υἱὸν ἀποκαλεῖν 0 .
ὅρα τοίνυν τὴν Μωσέως χεῖρα κρυπτομένην ἐν τῷ κόλπῳ αὐτοῦ , εἶτα πρὸς τὸ ἔξω φερομένην , καὶ ὁρωμένην ἐν λέπρᾳ ·
καὶ πάλιν εἰσφερομένην ἐν τῷ κόλπῳ αὐτοῦ , καὶ παραχρῆμα τοῦ πάθους ἀπηλλαγμένην 0 .
ἐννοοῦντες δὲ τὸ μυστήριον καὶ τὸν τῆς ἐνανθρωπήσεως τρόπον , ὅπη τε καὶ ὅπως ἂν ἔχῃ καταθρεῖν σπουδάζοντες , τοιοῦτό τι γεγονὸς εὑρήσομεν .
ἦν μὲν γάρ πως ὁ Υἱὸς ἐν τῷ κόλπῳ τοῦ Θεοῦ καὶ Πατρὸς , καὶ δι  αὐτοῦ τὰ πάντα πεποίηκεν ὁ Πατήρ .
Αὐτὸς γάρ ἐστιν ὁ βραχίων ὁ ὑψηλὸς , ἡ πάντα ἰσχύουσα χεὶρ , ἡ ἀξιοθαύμαστος δεξιά .
ἐπειδὴ δὲ τρόπον τινὰ εἰς τὸν ἴδιον ἐκβέβηκεν τόπον , γενόμενος ἄνθρωπος , καὶ τὰς ἀσθενείας ἡμῶν ἔλαβε , κατὰ τὴν τοῦ προφήτου φωνὴν , ἐν ὑπολήψει γέγονε καὶ ἀκαθαρσίᾳ .
ἀκάθαρτος γὰρ ἡ ἀνθρώπου φύσις πρὸς Θεὸν , εἴ γε ἀληθὲς ὅ φησιν ὁ προφήτης Ἡσαΐας , ὅτι Πᾶσα ἡ δικαιοσύνη ἡμῶν , ὡς ῥάκος ἀποκαθημένης 0 1 .
Οὐκοῦν , τό γε ἧκον εἰς ἀνθρώπου φύσιν , ἐν δοκήσει γέγονεν ἀκαθαρσίας , ὁ πάναγνός τε καὶ φῶς ἀπρόσιτον οἰκῶν .
πεπλάνηνται γὰρ οὕτω καὶ οἱ τάλανες Ἰουδαῖοι ·
τοιγάρτοι καὶ μέθυσον καὶ Σαμαρείτην ὠνόμαζον , καὶ ἐκ πορνείας γεγενημένον , καὶ πρὸς τούτοις ἔτι καὶ ἁμαρτωλόν .
ἔφασκον γάρ που τῷ ἐκ γενετῆς τυφλῷ τεθεραπευμένῳ ·
δὸς δόξαν τῷ Θεῷ .
ἡμεῖς οἴδαμεν ὅτι οὗτος ὁ ἄνθρωπος ἁμαρτωλός ἐστιν .
ἀλλ  οὐκ ἂν , οἶμαι , μωρίας εἰς τοῦτο κατῴχοντό ποτε , ὡς εἴπερ ὄντα Θεὸν κατὰ φύσιν ᾔδεσαν , φάναι τὸ τοιοῦτον , καὶ ἀπύλωτον ἐπ αὐτῷ διανοῖξαι στόμα .
ἀλλ  ὁ ἐν δοκήσει γεγονὼς ἀκαθαρσίας ὡς ἄνθρωπος , ὅτε τὴν καθ ἡμᾶς εὐτεχνεστάτην οἰκονομίαν διάγων , εἰς πέρας ἀνέβη πρὸς τὸν Πατέρα , καὶ ἐν κόλποις γέγονεν αὐτοῦ 0 ·
τότε δὴ , τότε καὶ αὐτὴν ἀπεκρούσατο τὴν δόκησιν τοῦ γεγενῆσθαι μεθ ἡμῶν ἐν νεκρότητι καὶ ἀκαθαρσίᾳ .
δοξολογεῖται δὲ ὡς Θεὸς , δοξολογεῖται παρὰ πάντων ὡς Κύριος , ὡς ἁγίων Ἅγιος , ὡς καταλαμπρύνων τὴν κτίσιν , καὶ τοῖς τῶν ἀνθρώπων πνεύμασι , καὶ μέν τοι τοῖς ἐπὶ γῆς χορηγῶν αὐτὸς τὸ παντὸς δύνασθαι καταθλεῖν τοῦ κατασπιλοῦν ἰσχύοντος 0 1 .
ὅτι δὲ κατεδέξατο μὲν οἰκονομικῶς δι ἡμᾶς ὁ Υἱὸς τὰ ἀνθρώπινα , καὶ γέγονε μὲν ὑπὸ νόμον , κατελογίσθη δὲ καὶ ἐν τοῖς ἀνόμοις , ἀναπεφοίτηκε δὲ πάλιν εἰς τὴν ἔμφυτόν τε καὶ ἐν ἀρχαῖς ἐνοῦσαν αὐτῷ τιμήν τε καὶ δόξαν , πληροφορήσει λέγων αὐτὸς πρὸς τὸν ἐν οὐρανοῖς Πατέρα ·
πάτερ , δόξασόν με τῇ δόξῃ , ᾗ εἶχον πρὸ τοῦ τὸν κόσμον εἶναι παρὰ σοί .
ὁρᾷς ὅτι τῶν μεταξὺ παρεισβεβηκότων ἀπαλλακτιᾷ , καὶ οὐκ ἀβούλητον μὲν ἐποιήσατο τὴν μετὰ σαρκὸς οἰκονομίαν , ἠπείγετο δὲ πρὸς τὸ τῆς θεότητος εὐκλεὲς καὶ τὸ πάντα ὑπερανεστηκὸς ἀξίωμα 0 ;
διὰ τοῦτο καὶ ὁ μακάριος Παῦλος , Εἴ γε καὶ ἐγνώκαμεν , φησὶν , τὸν κατὰ σάρκα Χριστὸν , ἀλλὰ νῦν οὐκ ἔτι γινώσκομεν .
ἀνεβίω γὰρ ἐκ νεκρῶν , ἀνέθορέ τε πρὸς τὸν Πατέρα μετὰ σαρκός .
ἀλλ οὐκέτι , φησὶν , κατὰ σάρκα αὐτὸν γινώσκομεν , τουτ έστιν , οὐκ ἔτι ἐν τοῖς πάθεσιν ὄντα τῆς σαρκὸς , πάθεσί τε τοῖς φυσικοῖς καὶ ἀνεγκλήτοις φημί .
πρὸ μὲν γὰρ τοῦ τιμίου σταυροῦ , καὶ πεινῆσαι λέγεται , καὶ καμεῖν ἐκ τῆς ὁδοιπορίας , καὶ περίλυπον γενέσθαι ·
καὶ αὐτὸν δὲ τὸν ἐπὶ ξύλου δι ἡμᾶς ἀνατλῆναι θάνατον , ἀλλὰ νῦν , οὐκ ἐν τούτοις ὅντα γινώσκομεν .
ἅπαξ γὰρ ἀποθανὼν , οὐκ ἔτι ἀποθνήσκει .
ἄφθαρτος γὰρ ὁ Χριστὸς , ζωὴ κατὰ φύσιν καὶ ζωῆς χορηγὸς , ὅτι καὶ ἐκ ζωῆς πέφηνε τοῦ Πατρός 0 .
μετὰ δέ γε τὸ ἐπὶ τῇ λεπρώσῃ χειρὶ παραδόξως τετελεσμένον , καὶ τρίτῳ σημείῳ καθίστησι βεβαιοτέρους .
ἐὰν δὲ μὴ πιστεύσωσί σοι τοῖς δυσὶ σημείοις τούτοις , μη δὲ εἰσακούσωσι τῆς φωνῆς σου , λήψῃ ἀπὸ τοῦ ὕδατος τοῦ ποταμοῦ , καὶ ἐκχεεῖς ἐπὶ τὸ ξηρόν ·
καὶ ἔσται τὸ ὕδωρ , ὃ ἐὰν λάβῃς ἀπὸ τοῦ ποταμοῦ , αἷμα ἐπὶ τοῦ ξηροῦ .
ἄθρει δὴ οὗν πάλιν τὴν τῶν Ἰουδαίων ἀπείθειαν προεγνωσμένην .
μελληταὶ γὰρ ἀείπερ καὶ βραδεῖς εἰς σύνεσιν , καὶ δυσμετακόμιστοι πρὸς ἀλήθειαν 0 .
ἠπειθήκασι γὰρ τῷ τῆς ἐνανθρωπήσεως τρόπῳ , καὶ τοῖς διὰ μέσου παραδόξως τετελεσμένοις 0 .
ὀψὲ δὲ καὶ μόλις τῷ τελευταίῳ σημείῳ πεπιστεύκασιν , εἰ καὶ μὴ πάντες τυχὸν , ἀλλ  οὖν τὸ κατάλειμμα τὸ κατ  ἐκλογὴν χάριτος , ὡς μακάριος γράφει Παῦλος 0 .
καὶ τί τὸ τελευταῖον σημεῖον 0 ;
ὁ ἐπὶ ξύλου θάνατος , καὶ ἡ τῷ θανάτῳ παρεζευγμένη καὶ γείτων εὐθὺς ἀναβίωσις τοῦ Χριστοῦ 0 .
ὅτι δὲ σημεῖον δέδοται τοῖς υἱοῖς Ἰσραὴλ τοῦ Σωτῆρος ὁ θάνατος , καὶ αὐτὸ τὸ μέγα καὶ ἀξιάγαστον τῆς ἐκ νεκρῶν ἀναστάσεως μυστήριον , σαφὲς ἂν γένοιτο δι αὐτῶν τοῦ Σωτῆρος ῥημάτων .
προσῄεσαν μὲν γὰρ οἱ Φαρισαῖοί ποτε μετὰ μυρίων ὅσων σημείων ἐπίδειξιν , εἰρωνευόμενοί τε καὶ λέγοντες ·
διδάσκαλε , θέλομεν ἀπὸ σοῦ σημεῖον ἰδεῖν .
γενεὰ πονηρὰ καὶ μοιχαλὶς σημεῖον ἐπιζητεῖ , καὶ σημεῖον οὐ δοθήσεται αὐτῇ , εἰ μὴ τὸ σημεῖον Ἰωνᾶ τοῦ προφήτου 0 .
ὥσπερ γὰρ ἦν Ἰωνᾶς ἐν τῇ κοιλίᾳ τοῦ κήτους τρεῖς ἡμέρας καὶ τρεῖς νύκτας , οὕτως ἔσται ὁ Υἱὸς τοῦ ἀνθρώπου ἐν τῇ καρδίᾳ τῆς γῆς , τρεῖς ἡμέρας καὶ τρεῖς νύκτας .
κεκέρδακε δὲ ὅτι πολλοὺς ἐξ Ἰουδαίων οὐχὶ δὴ μόνον , ἀλλὰ καὶ ἐξ ἐθνῶν ὁ τοῦ Ἐμμανουὴλ θάνατος , ἀταλαίπωρον ἰδεῖν 0 .
ἔφη γὰρ πάλιν , ποτὲ μὲν , ὅτι Ὅταν ὑψωθῶ ἐκ τῆς γῆς , πάντα ἑλκύσω πρὸς ἐμαυτὸν , ποτὲ δὲ αὖ , Ἀμὴν , ἀμὴν λέγω ὑμῖν , ἐὰν μὴ ὁ κόκκος τοῦ σίτου πεσὼν εἰς τὴν γῆν ἀποθάνῃ , αὐτὸς μόνος μένει ·
ὁρᾷς ὅπως δι ἐναργοῦς παραδείγματος ὑπέδειξεν ἡμῖν τὸν ἐκ τοῦ θανάτου καρπόν ;
ἦν οὖν ἄρα τὸ λοῖσθον ἡμῖν σημεῖον , τοῦ Σωτῆρος οἱ λόγοι , ἐφ  ᾧ καὶ ἡ πίστις οὐχὶ μόνων τῶν ἐξ Ἰσραὴλ , ἀλλὰ καὶ αὐτῶν , ὡς ἔφην , τῶν ἐκ τῆς ἑτέρας πληθύος , φημὶ δὲ τῆς ἐξ ἐθνῶν 0 1 .
τίνα οὖν δὴ τρόπον αὐτὸ δὴ τοῦτο κατεσημαίνετο ;
λήψῃ , φησὶν , ἀπὸ τοῦ ὕδατος τοῦ ποταμοῦ , καὶ ἐκχεεῖς ἐπὶ τὸ ξηρόν ·
ζωῆς μὲν γὰρ τύπος ἤτοι σημεῖον τὸ ὕδωρ 0 ·
καὶ γάρ ἐστιν ἀληθῶς ἀναγκαῖον εἰς τοῦτο , καὶ χρειωδέστερον τοῖς ἐπὶ γῆς .
Οὐκοῦν , οἷάπερ ἐκ ποταμοῦ , τοῦ ζωογονοῦντος τὰ πάντα Πατρὸς , ζωὴ αὐτὸς ἐξέφυ κατὰ ἀλήθειαν ὁ Υἱός 0 .
ὥσπερ γάρ ἐστι φῶς ἐκ φωτὸς , οὕτω καὶ ζωὴ ἐκ ζωῆς 0 1 .
ὅτι δὴ οὐκ ἔξω ὑποστὰς ἀλλ ἐξ αὐτοῦ κατὰ φύσιν ἐστὶ τοῦ Θεοῦ καὶ Πατρὸς , ἐδιδάσκετο Μωσῆς ·
οὐδὲν δὲ ἧττον καὶ ἡμεῖς αὐτοί 0 .
λήψῃ γὰρ , φησὶν , ἀπὸ τοῦ ὕδατος τοῦ ποταμοῦ .
Εἶτα τοῦτο ἐκχεῖν εἰς γῆν ἐπετάττετο .
τοῦτο δέ ἐστιν , αἰνιγματωδῶς , τῆς ἐνανθρωπήσεως τὸ μυστήριον .
ζωὴ γὰρ ὑπάρχων ὁ Μονογενὴς , καὶ ὡς ἐκ ζωῆς τοῦ Θεοῦ καὶ Πατρὸς ἀποῤῥύτως γεγεννημένος , ἀνεμίχθη τρόπον τινὰ τῇ ἐκ γῆς ἀνθρωπότητι , καθάπερ ἀμέλει τὸ ὕδωρ τῇ γῇ 0 .
κατῴκηκε γὰρ ἐν Χριστῷ πᾶν τὸ πλήρωμα τῆς θεότητος σωματικῶς ·
μονονουχὶ δὲ τῇ ἀνθρωπείᾳ συνενήνεκται φύσει , καὶ ὡς οὐκ ἂν δύναιτό τις νοεῖν ἢ φράσαι ·
πλὴν εἰς αἷμα μετεποιήθη τὸ ὕδωρ , Ἡ γὰρ κατὰ φύσιν ζωὴ , τουτ έστιν , ὁ ἐκ Θεοῦ Πατρὸς Λόγος , καθ ἕνωσιν οἰκονομικὴν , τὴν ὡς πρὸς σάρκα φημὶ , ἤτοι πρὸς ὁλόκληρον ἀνθρωπότητα καὶ φύσιν τὴν καθ ἡμᾶς , καὶ ἐν δοκήσει γέγονε τοῦ καὶ αὐτὸν ἀνατλῆναι τὸν θάνατον .
φαμὲν γὰρ ὅτι καὶ ἀπέθανεν ὑπὲρ ἡμῶν , οὐκ εἰς ἰδίαν φύσιν τοῦτο αὐτὸς παθὼν  τεθναίη γὰρ αὐτὸς οὐδαμῶς , ζωὴ ὑπάρχων  , ἀλλὰ τὸν τῆς ἰδίας σαρκὸς οἰκειούμενος θάνατον .
ἄθρει γὰρ ὅπως , εἰ μὴ ἐξέχεεν ὁ Μωσῆς τὸ ὕδωρ εἰς τὴν γῆν , οὐ μετεποιήθη εἰς αἷμα ·
ὅπερ ἐστὶν ἐναργὲς θανάτου σημεῖον .
ἔξω μὲν γὰρ τῆς σαρκὸς νοούμενος ὁ ἐκ Θεοῦ Λόγος , ζωὴ καὶ ζωοποιός ἐστιν .
ἐπειδὴ δὲ κατῴκηκεν ἐν σαρκὶ , τότε δὴ , τότε καὶ τεθνάναι λέγουσι κατὰ τὸ ἀνθρώπινον .
τοῦτο δὴ λοιπὸν τὸ ἐξαίσιόν ἐστι καὶ διαφανὲς σημεῖον , δι οὗ καὶ σεσαγήνευται μὲν εἰς πίστιν τὸ κατάλειμμα τοῦ Ἰσραὴλ , συνεισκέκληται δὲ καὶ αὐτὴ τῶν ἐθνῶν ἡ πληθύς .
τίς γὰρ οὐκ ἂν μεταθεῖτο πρὸς εὐπείθειαν , ἀτονήσαντα βλέπων τὸν πάλαι δεινὸν καὶ δυσάντητον τοῖς ἐπὶ γῆς θάνατον , καὶ κατηργημένην τὴν φθορὰν , καὶ εἰς ἐλπίδα ζωῆς τῆς ἀτελευτήτου τὴν ἀνθρώπου φύσιν ἀνηνεγμένην ;
ὥσπερ γὰρ συναπεθάνομεν τῷ Ἀδὰμ , οὕτω συνεγηγέρμεθα τῷ Χριστῷ , καὶ μαρτυρήσει γράφων ἡμῖν ὁ θεσπέσιος Παῦλος ·
ὥσπερ γὰρ ἐν τῷ Ἀδὰμ πάντες ἀποθνήσκομεν , οὕτω καὶ ἐν τῷ Χριστῷ πάντες ζωοποιησόμεθα .
ἐξεπρίατο γὰρ ἡμᾶς τῷ ἰδίῳ αἵματι , καὶ τῆς ἁπάντων ζωῆς ἀντάλλαγμα τὴν ἑαυτοῦ ζωὴν ἐποιήσατο .
ἀλλὰ καίτοι τῶν οὕτω σεπτῶν τερατουργημάτων ἐκπεπερασμένων , ἀλύει Μωσῆς , ἡττᾶται δειλίας , οὔπω τεθάῤῥηκε τὴν ἀποστολήν .
ἰέναι δὴ ὅτι προσήκει πρὸς Φαραὼ Θεοῦ προστάττοντος , διαγγελοῦντα σαφῶς ἀνεῖναι τὸν Ἰσραὴλ , θύσοντά μοι κατὰ τὴν ἔρημον ·
καταπέφρικε μὲν τὸ χρῆμα οὐ μετρίως , προσφέρει τε λέγων ἀναφανδὸν , ὡς εἴη μὲν ὁμολογουμένως ὀλίγος εἰς λόγους , καὶ παράσημον ἔχει τὴν γλῶτταν ·
Οὐ γὰρ εὔλαλός εἰμι πρὸ τῆς χθὲς , οὐ δὲ πρὸ τῆς τρίτης ἡμέρας , οὐ δ ἀφ  οὗ ἤρξω λαλεῖν τῷ θεράποντί σου , ἰσχνόφωνος καὶ βραδύγλωσσος ἐγώ εἰμι .
ὅτι δὴ καὶ ἀνικάνως ἔχει πρὸς λύτρωσιν τῶν ὑποδουλείων ζυγῶν , διεβεβαιοῦτο σαφῶς , ἔφασκέ τε ·
δέομαι , Κύριε , προχείρισαι ἄλλον δυνάμενον , ὃν ἀποστελεῖς .
χαριεῖσθαι δὲ καὶ γλῶτταν αὐτῷ καὶ στόμα κατευρύνειν ὑπισχνουμένου Θεοῦ , καὶ ὡς αὐτὸς εἴη λέγοντος ὁ σοφίας καὶ λόγου δοτὴρ , μακροτέραν ἐποιεῖτο τὴν παραίτησιν , ἕτερον χρῆναι λέγων ἀναδείκνυσθαι τὸν δυνάμενον .
προσκρούει δὴ οὖν ταύτῃ Θεῷ .
καὶ θυμωθεὶς γὰρ , φησὶν , ὀργῇ Κύριος ἐπὶ Μωσῆν εἶπεν ·
Οὐκ ἰδοὺ Ἀαρὼν ὁ ἀδελφός σου ὁ Λευΐτης 0 ;
ἐπίσταμαι ὅτι λαλῶν λαλήσει αὐτός σοι .
καὶ πρός γε τοῦτό φησιν , ὅτι Αὐτὸς ἔσται σου στόμα ·
σὺ δὲ αὐτῷ ἔσῃ τὰ πρὸς τὸν Θεόν .
ὁρᾷς τὸ βραδύγλωσσον τοῦ λόγου καὶ πάλαι σκιαγραφούμενον ὡς ἔν γε τῷ θεσπεσίῳ Μωσῇ 0 ;
Οὐ γὰρ ἱκανὸς ὁ νόμος εἰς ἀπαγγελίαν τῶν χρησμῳδημάτων , οὔ τε μὴν ἀριστοεπὴς , ἢ εὔγλωττος , εἰς  τὸ  ἀκριβῆ τοῦ συμφέροντος παραθεῖναι τὴν γνῶσιν , καθάπερ ἀμέλει ὁ Χριστὸς , ὁ ἀληθῶς Λευΐτης , οὗ καὶ εἰς τύπον Ἀαρών 0 1 .
ὁ μὲν γὰρ νόμος ὁ διὰ Μωσέως , εἰς ἀρχὰς ἀποφέρει μόλις τῶν λογίων τοῦ Θεοῦ , καὶ στοιχεῖόν ἐστι τοῖς νηπίοις εἰσηγητὴς , παιδευτὴς ἀφρόνων , διὰ τύπου καὶ σκιᾶς ἀμυδροτάτην ἡμῖν εἰσκομίζων μόλις τῶν πρακτέων τὴν εἴδησιν .
ὁ δὲ ἀληθῶς ἱκανότατος καὶ μέγας ἡμῶν ἱερεὺς καὶ δυνατὸς εἰς ἀποστολὴν , τουτέστι Χριστὸς , κατασκιασμάτων ἀπηλλαγμένην παρέδειξε τὴν ἀλήθειαν .
Οὐ γάρ ἐστι βραδὺς ἢ ὀκνηρὸς τὴν γλῶτταν , ἢ βραχὺς τοὺς λόγους κατὰ Μωσέα , πολὺ δὲ λίαν εὐεπὴς , καὶ μάλιστα ὡς σοφίας Λόγος τοῦ Θεοῦ καὶ Πατρός 0 1 2 .
θέα δὲ , πῶς οὐχ ἱκανὸς μὲν ὁ νόμος εἰς τὸ ἐξελέσθαι δουλείας τοὺς ὑπὸ τῷ νοητῷ πράττοντας Φαραὼ , τουτέστι τῷ Σατανᾷ , οὐ δ ἂν ὠφελῆσαί τι τὴν γῆν ὁ θεσπέσιος Μωσῆς , καίτοι διαφανεστάτην ἐπ ἀρεταῖς τὴν δόξαν ἑλὼν , μὴ οὐχὶ συνόντος τε αὐτῷ καὶ ἐπαμύνοντος τοῦ Χριστοῦ 0 .
τοῦτο δ ἂν μάθοις ὧδέ τε ἔχειν καὶ ἀψευδῶς εἰρῆσθαι ἀφ ἡμῶν διὰ τὸ παρεζεῦχθαι τὸν Ἀαρών .
καὶ διαλέγεται μὲν ὁ Μωσῆς , διατρανοῖ δὲ τὸν λόγον Ἀαρών .
Εἰ μὴ γὰρ νοηθείη πνευματικῶς ὁ νόμος , ἀποκαλύπτοντος ἡμῖν τὰ ἐν αὐτῷ τοῦ Χριστοῦ , σκοτεινὸν καὶ ἀσυμφανὲς ἔσται τοῖς ἀκροωμένοις τὸ δηλούμενον .
καὶ γοῦν Ἰουδαῖοι τὸν διερμηνεύοντα τὰ Μωσέως οὐκ ἔχοντες , τουτέστι τὸν Χριστὸν , ἀπομεμενήκασιν ἀμαθεῖς .
τοιγάρτοι καὶ ἔφασκεν ὁ θεσπέσιος Παῦλος ·
ἄχρι γὰρ τῆς σήμερον ἡμέρας , τὸ αὐτὸ κάλυμμα ἐπὶ τῇ ἀναγνώσει τῆς Παλαιᾶς Διαθήκης μένει μὴ ἀνακαλυπτόμενον , ὅτι ἐν Χριστῷ καταργεῖται .
ὁ δὲ Κύριος τὸ πνεῦμά ἐστι , οὗ δὲ τὸ πνεῦμα Κυρίου , ἐκεῖ ἐλευθερία 0 .
ὀρθῶς οὖν ἔφασκεν ὁ τῶν ὅλων Θεὸς πρὸς τὸν ἱεροφάντην Μωσέα περὶ τοῦ Ἀαρὼν , ὅτι Λαλῶν λαλήσει αὐτός σοι , καὶ αὐτὸς ἔσται σου στόμα ·
σὺ δὲ αὐτῷ τὰ πρὸς τὸν Θεόν 0 .
καὶ οὐ δήπου φαμὲν ὅτι Θεῷ προσεχέστερον καὶ μᾶλλον ἐγγὺς παρὰ τὸν Ἐμμανουὴλ ὁ Μωσῆς 0 1 .
ὁ μὲν γάρ ἐστιν Υἱὸς καὶ ἐκ Θεοῦ Πατρὸς κατὰ φύσιν , ὁ δὲ μεθ ἡμῶν ἐν οἰκέταις , κ ἂν εἰ καλοῖτο γνήσιος 0 .
δοκεῖ δέ πως γεγενῆσθαι τὰ πρὸς τὸν Θεὸν αὐτῷ .
κεχρημάτικε γὰρ ὑπὸ νόμου ὡς ἄνθρωπος ὁ Χριστὸς , καὶ τετήρηκε τὰ Μωσέως 0 .
περιτέτμηται γὰρ ὀκταήμερος , καὶ τὴν τοῦ διδράχμου συνεισφορὰν ἐποιήσατο , καίτοι κατὰ φύσιν ἐλεύθερος ὢν Υἱός .
ἔφαγε δὲ καὶ τὸ πάσχα , καίτοι πάλιν ὁ αὐτὸς ὢν ὁ ἀμνὸς ὁ ἀληθινὸς ὁ αἴρων τὴν ἁμαρτίαν τοῦ κόσμου .
ταύτῃτοι Μωσῆς μὲν γεγενῆσθαι λέγεται τὰ πρὸς τὸν Θεὸν αὐτῷ .
ὅτι δὲ ἔμελλε καὶ αὐταῖς ἀπειθεῖν ὁ Ἰσραὴλ ταῖς διὰ Χριστοῦ θεοσημείαις , παραδείξειεν ἂν ὁ Μωσῆς , οὐ δὲ αὐτοῖς τοῖς θαύμασιν ἀπονέμων τὴν πίστιν .
τοιγάρτοι Μωσέως πρόσωπον τοῖς ἐξ Ἰσραὴλ περιθήσομεν , ὅτε κέκληνται δι αὐτοῦ , καὶ τοῖς δι αὐτοῦ πεπαιδαγώγηνται νόμοις .
Οὐκοῦν ὅτι μὴ ἱκανὸς ὁ νόμος τοῖς εἰς λύτρωσιν , ἀπόχρη δὲ ἡμῖν εἰς τοῦτο τὸ τίμιον αἷμα τοῦ Χριστοῦ  δι  αὐτοῦ γὰρ καὶ μόνου νενίκηται ὁ θάνατος  , σαφὲς ἂν γένοιτο καὶ μάλα ῥᾳδίως κ ἀκ τῶνδε δὴ πάλιν 0 .
ἀπαίρει γὰρ τῆς Μαδιηναίων ὁ θεσπέσιος Μωσῆς , ἀναλαβὼν τὴν γυναῖκα αὐτοῦ καὶ τὰ παιδία , καὶ καθικνεῖτο λοιπὸν εἰς Αἴγυπτον , ἀποπεραίνων εὖ μάλα τὰ προστεταγμένα παρὰ Θεοῦ .
ἐπειδὴ δὲ ἀφεστήκει λοιπὸν τῆς Αἰγυπτίων οὐ μακρὰν , ἔφη πρὸς αὐτὸν ὁ τῶν ὅλων Θεός ·
πορευομένου σου καὶ ἀποστρέφοντος εἰς Αἴγυπτον , ὅρα πάντα τὰ τέρατα ἃ δέδωκα ἐν ταῖς χερσί σου , ποιήσεις αὐτὰ ἐναντίον Φαραώ .
σὺ δὲ ἐρεῖς Φαραώ ·
Εἶπα δέ σοι ·
ἐξαπόστειλον τὸν λαόν μου ἵνα μοι λατρεύσῃ .
σὺ δὲ οὐκ ἐβούλου ἐξαποστεῖλαι αὐτούς ·
ὅρα οὖν , ἐγὼ ἀποκτενῶ τὸν υἱόν σου τὸν πρωτότοκον .
καὶ ἐγένετο , φησὶν , ἐν τῇ ὁδῷ ἐν τῷ καταλύματι συνήντησεν αὐτῷ ἄγγελος Κυρίου , καὶ ἐζήτει ἀποκτεῖναι αὐτόν .
καὶ λαβοῦσα Σεπφώρα ψῆφον , περιέτεμε τὴν ἀκροβυστίαν τοῦ υἱοῦ αὐτῆς , καὶ προσέπεσε πρὸς τοὺς πόδας αὐτοῦ , καὶ εἶπε ·
ἔστη τὸ αἷμα τῆς περιτομῆς τοῦ παιδίου μου .
καὶ ἀπῆλθεν ἀπ αὐτῆς , διότι εἶπεν ·
ἄγγελος γὰρ ἐν εἴδει τῷ καθ ἡμᾶς ἐπέθρωσκέ τε καὶ ἀνελεῖν ἐπεχείρει , δεδυσώπηται δὲ μόλις , περιτεμούσης Σεπφώρας τὸν υἱὸν αὐτῆς , φημὶ δὲ Γηρσὰμ , ὃς ἦν καὶ πρωτότοκος , διερμηνεύεται δὲ καὶ πάροικος .
τίνα οὖν ὁ ὀλοθρευτὴς ἐπεχείρει ἀνελεῖν , σαφῶς οὐ μεμήνυκε Γράμμα τὸ ἱερόν ·
ἀλλ ἢ Μωσέα τυχὸν τῇδε τοῦ παιδίου περιτομῇ , καὶ οὐχ ἑκὼν ἀπελήλαται 0 .
διατρανοῖ δὲ πάλιν ὁ τύπος , ὡς καὶ ἐν τῷ αἵματι τοῦ Χριστοῦ νενίκηται θάνατος .
σέσωσται δὲ τῶν πατέρων ἡ ἁγία πληθὺς , μᾶλλον δὲ σύμπαν τὸ ἄνωθέν τε καὶ πρὸ αὐτοῦ γένος .
ἀπέθανε γὰρ ὑπὲρ πάντων , καὶ ὁ πάντων ἐν αὐτῷ λέλυται θάνατος .
Οὐ γὰρ ἐν αἵματι προφητῶν , ἀλλ ἐν τῷ αἵματι τοῦ Χριστοῦ τοῦ νεωτάτου καὶ μετ αὐτοῦ διαδιδράσκομεν τὸν ὀλοθρευτήν 0 .
Εἰς τοῦτο γὰρ , φησὶν , ὁ Χριστὸς ἀπέθανε καὶ ἔζησεν , ἵνα καὶ νεκρῶν καὶ ζώντων κυριεύσῃ .
Εἰ δὲ μὴ λέγοιτο τῷ Γηρσὰμ ἐπιθρώσκειν ὁ ὀλοθρευτὴς , καὶ οὐχὶ δὴ μᾶλλον τῷ μακαρίῳ Μωσῇ , πάλιν ἐκεῖνο συνήσεις 0 .